இதுபற்றிக் கேள்விப்பட்டதும் அரசு மருத்துவர்கள் சங்கத் தலைவரான முகமது ரபீக் தலைமையில் 200-க்கும் அதிகமானோர் மருத்துவமனை வளாகத்தில் திரண்டனர். கறுப்பு பேட்ஜ் அணிந்த டாக்டர்கள், நர்ஸ்கள், மருத்துவப் பணியாளர்கள் உள்ளிட்டோர், மாவட்ட ஆட்சியர் சந்தீப் நந்தூரிக்கு எதிராகக் கோஷங்களை எழுப்பினர். ஆட்சியர் தங்களுக்கு அச்சுறுத்தல் விடுத்திருப்பதாகவும், அவர் மன்னிப்புக் கேட்கும் வரையிலும் போராட்டத்தில் ஈடுபடப் போவதாகவும் குமுறினர்.